open-index/open-wikipedia-markdown huggingface dataset:
Arūnas Eigirdas

**Arūnas Eigirdas** (g. 1953 m. birželio 11 d. Klaipėdoje) – matematikas, Lietuvos politinis bei visuomenės veikėjas.

## Biografija

1976 m. baigė Vilniaus universiteto Matematikos fakultetą.

1978–1990 m. Lietuvos SSR mokslų akademijos Filosofijos, sociologijos ir teisės instituto vyr. inžinierius programuotojas, laboratorijos vedėjas, mokslinis bendradarbis. 1990–1991 m. Valstybinės komisijos Rytų Lietuvos problemoms nagrinėti narys, 1991–1992 m. Lietuvos Respublikos Vyriausybės įgaliotinis Šalčininkų rajonui. 1992–1993 m. Seimo narys, neteko mandato, 1993 m. balandžio mėn. ištaisius Vyriausiosios rinkimų komisijos klaidą.

1994–1995 m. VĮ „Infostruktūra“ inžinierius projektuotojas. 1996–1998 m. Valstybinės dokumentų technologinės apsaugos tarnybos prie Finansų ministerijos poskyrio viršininkas, Informacijos skyriaus viršininko pavaduotojas. Nuo 1998 m. Valstybinės mokesčių inspekcijos Duomenų valdymo skyriaus viršininko pavaduotojas, vyr. specialistas, Informacinių išteklių valdymo departamento Vidinių informacinių išteklių kūrimo specialistas.

Nuo 1998 m. Vilniaus universiteto Komunikacijos fakulteto studentams skaito informacinės veiklos tyrimo metodų kursą.

1979–1989 m. TSKP narys. 1989 m. Lietuvos Persitvarkymo Sąjūdžio dalyvis. 1990 m. Lietuvos piliečių chartijos narys. 1993–2012 m. Tėvynės sąjungos (Lietuvos konservatorių) narys, 1993–1997 m. TS (LK) Naujamiesčio skyriaus pirmininkas, vėliau skyriaus pirmininko pavaduotojas. Nuo 2012 m. Tautininkų sąjungos narys, nuo 2013 m. – Tautininkų sąjungos Vilniaus sueigos pirmininkas.

Žmona Dalia, dukros Jonė, Rūta, Ugnė.
Vilniaus universiteto Matematikos ir informatikos institutas

**VU Matematikos ir informatikos institutas** (sutr. **MII**) – buvęs Vilniaus universiteto kamieninis padalinys.

## Istorija
Instituto įkūrimo data laikoma 1956 m. spalio 1 d., kai buvo panaikintas Lietuvos mokslų akademijos Fizikos ir technikos institutas, ir įkurti trys nauji institutai: Statybos ir architektūros institutas, Energetikos ir elektrotechnikos institutas ir Fizikos ir matematikos institutas. Pastarasis institutas laikomas Matematikos ir informatikos instituto pirmtaku. Jo direktoriumi buvo paskirtas akademikas Adolfas Jucys.

1977 m. sausio 1 d. institutas suskaidytas į Fizikos institutą ir *Matematikos ir kibernetikos institutą*. 1990 m. liepos 9 d. pervadintas į *Matematikos ir informatikos institutą*. 2010 m. spalio 1 d. Matematikos ir informatikos institutas prijungtas prie Vilniaus universiteto.

2018 m. sausio 1 d. sujungtas su Vilniaus universiteto Matematikos ir informatikos fakultetu.

## Mokslinė veikla
2002 m. liepos 10 d. Vyriausybės patvirtintos pagrindinės instituto veiklos kryptys yra:
* tikimybių teorijos ir matematinės statistikos, finansų ir draudos matematikos, diferencialinių lygčių ir jų skaitmeninių sprendimo metodų bei matematinės logikos ir algoritmų teorijos problemų tyrimai;
* atpažinimo procesų ir duomenų analizės, daugiaekstremalių optimizavimo uždavinių bei multimedijos technologijų ir interaktyvių sistemų tyrimai;
* informatikos teorinių ir metodinių pagrindų, mokyklinės informatikos problemų, kompiuterizuotų sistemų ir kompiuterių tinklų inžinerijos metodų tyrimai bei taikymas naujoms informacinėms technologijoms kurti.

Institutas leido mokslinį žurnalą „Informatica“, įtrauktą į ISI sąrašą, taip pat „Lithuanian Mathematical Journal“.

## Šaltiniai

## Nuorodos
* Matematikos ir informatikos instituto svetainė
Kabalos centras

**Kabalos centras** () – tai 1984 metais Kalifornijos valstijoje, Los Andžele Filipo Bergo (*Feivel Gruberger tikras vardas ir pavardė*) ir Karen Berg įkurtas žydų misticizmo judėjimas. Karen Berg sūnus Jehuda ir Michaelis yra šios organizacijos dvasiniai lyderiai. 

Kabalos centras mokymas paremtas Zoharu ir kitomis žydų mistinėmis knygomis. Kabalos centras dažnai kaltinamas smegenų plovimu ir pinigų išviliojimu iš sektantų. Dainininkė Madonna Kabalos centrui  yra jau atidavusi 21 milijoną dolerių. 

Kabalos centro mokymas draudžia vyrams masturbuotis, teigiama, kad ranka išleista sperma tampa demonais. O kabalistams geriausias seksas siūlomas šeštadienio ryte, tada jie energetiškai prašviesėja. Sekso metu vyras turi būtinai patenkinti savo moterį, nes kitaip jis būtų savanaudis.

## Nuorodos
* Oficiali svetainė
Pusratiniai kanalai

**Pusratiniai kanalai** () – kauliniam labirintui priklausantys kanalai, esantys vidinėje ausyje. Jų viduje yra pusratiniai latakai, kurie priklauso prieangio labirintui.

## Kanalų sandara

Pusratiniai kanalai yra trys: priekinis, užpakalinis ir šoninis. Jie išsidėstę užpakalyje ir virš prieangio. Kanalai, kurių kiekvienas apibrėžia didesnę dalį apskritimo, yra nevienodo ilgio ir suspausti iš šonų. Jų skersmuo apie 0,8 mm, tačiau viename gale yra išsiplėtimas, vadinamas **ampule**, kurios skersmuo – daugiau nei dvigubai didesnis už kanalo. Kanalai atsiveria į prieangį penkiomis angomis, nes viena yra bendra dviem kanalams.

### Priekinis kanalas

Priekinis pusratinis kanalas () yra 15–20 mm ilgio. Beveik strėlinėje plokštumoje, statmenoje smilkinkaulio piramidės išilginiai ašiai, jis apibrėžia apie 2/3 apskritimo. Jo priekinis galas baigiasi **ampule** () atsiveriančia prieangio viršuje. Priešingas galas ampulės nesudaro, o susijungia su užpakaliniu pusratiniu kanalu ir sudaro apie 4 mm ilgio **bendrąją kaulinę kojytę** () pasibaigiančią prieangio viduryje.

### Užpakalinis kanalas

Užpakalinis pusratinis kanalas () taip pat yra vertikalus ir beveik frontalinėje plokštumoje, lygiagrečioje smilkinkaulio piramidės užpakaliniam paviršiui. Tai – ilgiausias iš visų trijų kanalų, 18–22 mm  ilgio. Jo apatinis galas pasibaigia **ampule** () ir atsiveria prieangio apačioje, o viršutinis įsilieja į jau minėtą bendrąją kaulinę kojytę.

### Šoninis kanalas

Šoninis pusratinis kanalas () trumpiausias iš visų ; jo ilgis – tik 12–15 mm. Jo lankas horizontalus, nukreiptas į šoną, todėl yra statmenas kitiems dviem kanalams. Jo **ampulė** () atsiveria viršutiniame šoniniame prieangio kampe virš prieangio langelio ir greta priekinės kaulinės ampulės.

## Pusratiniai latakai

Pusratiniai latakai () skaičiumi, forma ir išsidėstymu labai panašūs į kaulinius pusratinius kanalus. Kiekvieno latako galas taip pat baigiasi ampule. Tačiau jų skersmuo sudaro vieną ketvirtąją kaulinių kanalų skersmens dalį. Pusratiniai latakai į **pailgąjį maišelį**  () atsiveria penkiomis angomis, nes priekinis ir užpakalinis latakai susijungia į **bendrąją plėvinę kojelę** ().

Daugiau informacijos rasite straipsniuose:

* Prieangis;

* Sraigė (organas);

* Vidinė ausis;

## Literatūra

* R. Stropus, V. Vaičekauskas, J. Tutkuvienė, N. Paužienė, D.H. Pauža, A. Dabužinskienė, V. Gedrimas, V. Aželis, G. H. Schumacher, „Žmogaus anatomija 2“, „KMU leidykla“, Kaunas, 2007 m., (391 psl.) ISBN 978-9955-15-099-2
Granada (krepšinio klubas)

**Grenados Granada** – Ispanijos krepšinio klubas iš Granados. Įkurtas 1994 m., išformuotas 2012 m. Žaidė ACB lygoje.
Aukščiausias pasiekimas joje – 11-a vieta.

## Pavadinimų kaita

* 1995–1996 m. Grenados „Spar“
* 1996–1996 m. Grenados „Coviran“

## Nuorodos
* ACB lygos puslapis
Kęstutis Gaška

**Kęstutis Gaška** (1943 m. kovo 28 d. Žeimelyje, Šiaulių apskritis – 2012 m. lapkričio 13 d.) – inžinierius, Lietuvos politinis bei visuomenės veikėjas.

## Biografija
Tėvas buvo agronomas, žemės ūkio mokyklos direktorius, mama – pradžios mokyklos mokytoja. 1944 m. tėvai su vyresniaisiais vaikais – Remigijumi, Vida ir Aleksandru artėjant frontui pasitraukė į Vakarus. 1950 m. kartu su dvyne seserimi Dalia įsivaikino tuometinis LSSR užsienio reikalų ministras Ignas Gaška – senelio Aleksandro brolis.

1961 m. baigė Vilniaus Salomėjos Neries vidurinę mokyklą. 1967 m. baigė Kauno politechnikos instituto Vilniaus filialą, įgijo radijo aparatūros konstravimo ir gamybos technologijos inžinieriaus specialybę.

1967–1971 m. Kauno politechnikumo dėstytojas. 1971–1989 m. LSSR mokslų akademijos Puslaidininkių fizikos instituto inžinierius, aspirantas, jaunesnysis mokslinis bendradarbis, grupės vadovas. 1982 m. apgynė technikos mokslų kandidato disertaciją. 1989 m. Vilniaus įmonės „Archprojektas“ direktoriaus pavaduotojas. Trijų kryžių paminklo statybos vadovas, Nepriklausomybės dešimtmečio paminklo atstatymo Joniškyje vadovas, statė Rezistencijos aukų paminklą Želvoje. LDK Gedimino paminklo statybos fondo pirmininkas.

1989–1990 m. Puslaidininkių fizikos instituto bandomosios gamyklos „Helikonas“ direktorius. 1991 m. įkūrė personalinę įmonę „APSĖ“. 1992–1996 m. LR Seimo narys. 1997 m. Turto saugos įmonių asociacijos prezidentas. 1998–1999 m. mokslinės gamybinės akcinės bendrovės „Precizika“ gamybos vadovas, Turto valdymo departamento direktorius. 2001–2002 m. žemės ūkio bendrovės „Pavasaris“ komercijos direktorius. 2002–2003 m. UAB „Mineraliniai vandenys“ vadybininkas, 2004 m. direktoriaus pavaduotojas komercijai. 2003 m. mokėsi JAV. Nuo 2005 m. pensininkas. 2006–2007 m. UAB „Spedline“ direktorius.

Nuo 1992 m. LDDP narys, nuo 2004 m. Lietuvos liaudies sąjungos „Už teisingą Lietuvą“ narys. Išsiskyręs, buvusi žmona Audronė, duktė Ieva, sūnus Aleksandras, augintiniai dvynukai Greta ir Aida. Palaidotas Žeimelio kapinėse.

## Šaltiniai
Oksalo rūgštis

**Oksalo rūgštis** dar vadinama etano dirūgštimi arba rūgštynių rūgštimi. Tai cheminis junginys, kurio molekulinė formulė H2C2O4. Ši rūgštis turi dvi karboksigrupes: HOOC-COOH. Tai palyginti stipri organinė rūgštis, 10 000 kartų stipresnė už acto rūgštį.

Gryna oksalo rūgštis – bespalviai kristalai, besilydantys 189&nbsp;°C. Oksalo rūgšties dihidratas lydosi 101,5&nbsp;°C (staigiai šildant).

## Gavimas
Laboratorijoje oksalo rūgštis yra gaunama azoto rūgštimi oksiduojant sacharozę, naudojant vanadžio pentoksidą kaip katalizatorių. Pramonėje oksalo rūgštis gaunama iš natrio arba kalio formiato, kaitinant jį 400&nbsp;°C temperatūroje.

## Paplitimas gamtoje
Oksalo rūgštis ir jos druskos – oksalatai – yra labai paplitę junginiai, randami daugelyje augalų. Monokalio oksalato yra rūgštynėse, kiškio kopūstuose, rabarbaruose. Kalcio oksalato ypač gausu vandens augalijoje, grybuose, paparčiuose, kerpėse. Truputis jo visada aptinkama žmogaus šlapime, dažnai jis įeina į šlapimo pūslės bei inkstų akmenų sudėtį.

## Saugumas
Oksalo rūgšties perteklius dirgina virškinamojo trakto sieneles, o dideliais kiekiais yra kenksminga. Kadangi ji lengvai jungiasi su metalais, pvz., kalciu, ilgalaikis maisto su dideliais oksalo rūgšties kiekiais vartojimas gali sukelti maistinių medžiagų trūkumą organizme. Saikingas oksalo rūgštį turinčių produktų vartojimas sveikam žmogui neturėtų kenkti.

Oksalo rūgšties LD50 yra apie 22 g žmogui, sveriančiam 60 kg.

## Kiekis maisto produktuose
Oksalo rūgšties kiekis kai kuriuose maisto produktuose pagal JAV Žemės ūkio departamento duomenis (1984 m.):

## Naudojimas
Bitininkystėje 3,5 proc. rūgšies tirpalas naudojamas Varoatozės erkių (*Varroa destructor*) naikinimui. Taip kovojama su varoatoze.

## Inašos

## Nuorodos
Geo

**Geo** buvo mažų automobilių ir visureigių markė. Markę įkūrė General Motors 1989 metais, kad konkuruotų mažų automobilių rinkoje. Geo buvo pristatyta 1989 metais JAV rinkoje, o 1992 m. Kanados rinkoje. Ji buvo panaikinta 1997 metais.

### Automobiliai
* Geo Metro
* Geo Prizm
* Geo Spectrum
* Geo Storm
* Geo Tracker
Asüna

**Asüna** buvo General Motors importuojamų automobilių markė įkurta 1992 metais kaip Geo antrininkas Kanadoje.

Markė pakeitė ankstesnę Passport markę, kuri parduodavo Korietišką (Daewoo) gaminama perdaryta Opel Kadett E žinoma kaip Passport Optima. General Motor Canada pakeitė strategiją 1991 metais, panaikindama Passport markę (Optima buvo perdaroma kaip Pontiac LeMans). Isuzu buvo grupuojama kartu su Saab ir GM nauja Saturn marke. 1992 metams Kanadoje buvo pristatyta Geo markė, siūloma tarp Chevrolet-Oldsmobile-Cadillac pardavėjų (kurie Geo markės automobilius po Chevrolet ženklu nuo 1989 iki Asüna markės pristatymo). Geo pardavimai buvo sėkmingi, tad Pontiac-Buick-GMC pardavėjai prašė GM Canada, kad sukurtų panašią importinių automobilių markę. Šis noras buvo išpildytas sukuriant Asüna.

Asüna pardavimai negalėjo prilygti Geo pardavimams, todėl markė buvo panaikinta 1995 metais.

## Automobiliai
* Asüna Sunfire (1993)
* Asüna Sunrunner (1992-1995)
* Asüna SE/GT (1993)
Dželamas

**Dželamas** () – upė Indijoje ir Pakistane; Činabo (Indo baseinas) dešinysis intakas. Prasideda Džamu ir Kašmyro šiaurės rytuose, Pir Pandžalo kalnagūbryje. Teka Kašmyro slėniu palei Himalajus, toliau teka Pandžabo lygumomis. Vasarą patvinsta. Dželamo vandenys naudojami drėkinimui. Žemupys laivuojamas.

Didžiausias intakas – Kunharas (dešinysis).

Ant upės yra Manglos, Rasulo ir Trimu užtvankos. Prie Dželamo įsikūręs Šrinagaro miestas (Indija).

## Šaltiniai
LaSalle

**LaSalle** buvo General Motors markė egzistavusi tarp 1927 ir 1940 metų. LaSalle buvo labai panaši į Cadillac markę.

LaSalle buvo dalis Alfredo Sloano kompanjonių markių plano, kuris buvo pristatytas užpildyti kainų tarpus General Motors kompanijoje. Automobilis buvo pardavinėjamas per Cadillac diviziją. LaSalle buvo viena iš keturių GM dvynių markių, kai Pontiac turėjo Oakland, Marquette turėjo Buick, Viking turėjo Oldsmobile.
Algirdas Gricius (1937)

**Algirdas Gricius** (1937 m. vasario 11 d. Klaipėdoje – 2013 m. spalio 21 d. Vilniuje) – fizikas, Lietuvos politinis bei visuomenės veikėjas.

## Biografija
1945–1947 m. mokėsi Priekulės rajono Liaunų pradinėje mokykloje, 1947–1954 m. Klaipėdos rajono Priekulės vidurinėje mokykloje. 1955–1960 m. studijavo Šiaulių pedagoginiame institute, įgijo fizikos ir gamybos pagrindų dėstytojo specialybę.

1960–1962 m. Vilniaus elektros skaitiklių gamyklos, 1962–1963 m. Vilniaus namų statybos kombinato inžinierius. 1963–1976 m. elektronikos mokslinių tyrimų instituto „Venta“ vedantysis konstruktorius, vyresnysis inžinierius, skyriaus viršininkas. 1972 m. technikos mokslų kandidatas.

1976–1990 m. LSSR MA Puslaidininkių fizikos instituto vyresnysis mokslinis bendradarbis, sektoriaus vadovas. 1990–1992 m. Vilniaus universiteto Politologijos katedros, nuo 1992 m. VU Tarptautinių santykių ir politikos mokslų instituto docentas. Daugiau kaip 60 mokslinių publikacijų, 6 išradimų autorius arba bendraautoris.

Lietuvos politologų asociacijos tarybos narys, 1998–1999 m. asociacijos prezidentas. Algirdo Brazausko fondo steigėjas.

Žmona Julijona Jūratė.

## Politinė veikla
1992–1996 m. ir 2000–2004 m. LR Seimo narys. 1993–1996 m. Užsienio reikalų komiteto pirmininko pavaduotojas. 1996–1998 m. prezidento Algirdo Brazausko patarėjas užsienio politikos klausimais. Nuo 1998 m. Europos integracijos studijų centro priežiūros tarybos pirmininkas. 1998–2000 m. Užsienio reikalų ministerijos patarėjas Europos bendradarbiavimo klausimais. 2000–2011 m. Vilniaus miesto savivaldybės tarybos narys.

1965–1989 m. SSKP narys. 1990–1996 m. Lietuvos demokratinės darbo partijos narys, LDDP prezidiumo narys. Nuo 1998 m. Lietuvos liberalų sąjungos narys. 1999–2001 m. sąjungos valdybos narys, LLS Krašto apsaugos ir nacionalinio saugumo komiteto pirmininkas. 2003 m. susijungus Liberalų sąjungai, Centro sąjungai ir Moderniųjų krikščionių demokratų partijai – Liberalų ir centro sąjungos (LiCS) ir jos valdybos narys, LiCS Europos integracijos ir užsienio reikalų komiteto pirmininkas, Naujamiesčio poskyrio pirmininkas. 2006 m. Lietuvos liberalų sąjūdžio steigėjas.

## Pasiekimai sporte
1961 m. Lietuvos rankinio čempionas, 1962–1966 m. Lietuvos rankinio čempionato prizininkas.

## Įvertinimas
* 2003 m. ordino „Už nuopelnus Lietuvai“ Komandoro kryžius 

## Šaltiniai
Bilbao (krepšinio klubas)

**Bilbao Lugan Aro** – Ispanijos krepšinio klubas, žaidžiantis aukščiausioje šalies lygoje ACB nuo 2004 m., kuomet laimėjo antrąją Ispanijos lygą. Kol kas sėkmingiausias klubui buvo 2007–2008 m. sezonas, kuomet ACB lygoje užėmė 6 vietą ir įgijo teisę dalyvauti ULEB Europos taurės varžybose. Lietuvis Renaldas Seibutis buvo šios komandos atakuojantis gynėjas.

## Nuorodos

* ACB lygos puslapis
Arvydas Ivaškevičius

**Arvydas Ivaškevičius** (g. 1956 m. lapkričio 10 d. Rudėnų kaime Jonavos raj.) – inžinierius, Lietuvos politinis bei visuomenės veikėjas.

## Biografija

1979 m. baigė Kauno politechnikos instituto Radioelektronikos fakultetą. 1979 m. Šiaulių televizorių gamyklos meistras, inžinierius technologas. 1983–1985 m. tarnavo kariuomenėje. 1985–1987 m. televizijos gamyklos technologas. 1987–1990 m. gamyklos partinio komiteto sekretorius. 1990–1991 m. LKP Šiaulių miesto antrasis sekretorius. 1992–1996 m. Seimo narys. Iki 2019 m. Valstybinės mokesčių inspekcijos prie Finansų ministerijos Personalo skyriaus vedėjas.

1983–1991 m. LKP narys, nuo 1991 m. LDDP narys, LDDP tarybos narys. Žmona Regina, dukra Rūta, sūnus Rimvydas.
Valladolid (krepšinio klubas)

**Valadolido Grupo Capitol** – Ispanijos krepšinio klubas, žaidžiantis antrojoje Ispanijos lygoje, į kurią iškrito 2007-2008 m. sezone ACB lygoje užėmęs priešpaskutinę, 17-ą, vietą. 1989-1992 m. klube rungtyniavo Arvydas Sabonis.

## Nuorodos

* ACB lygos svetainė
Vladas Morkus

**Vladas Morkus** (1897 m. birželio 27 d. Kasiulkuose, Raseinių rajonas – 1944 m. Sevuralage, Sverdlovsko sritis) – Lietuvos aviatorius, pirmasis lietuvis, atlikęs šuolį parašiutu.

## Biografija
Gimė Kasiulkuose, netoli Ariogalos. 1919 m. išėjo tarnauti savanoriu į Lietuvos kariuomenę, baigė karo mokyklą. Dalyvavo mūšiuose su lenkais ties Širvintomis ir Giedraičiais. Po Pirmojo pasaulinio karo tarnavo pasienyje Perlojoje ir Marijampolėje. Vėliau perėjo į aviaciją, išmoko skraidyti, buvo oro žvalgas. Kaip pasakoja jį pažinojusieji, kapitonas V. Morkus buvo kantrus, ramus ir geraširdis žmogus. Jis nesišalindavęs nemėgstamų darbų, ką sumanęs, tą ir padarydavęs.

1928 m. sausio 26 d. Aleksoto aerodrome išbandė itališką „Salvator“ (liet. „Gelbėtojas”) firmos gelbėjimosi parašiutą. Tai buvo pirmas lietuvio šuolis parašiutu. Ne visi to meto parašiutai buvo patikimi, tik 1927 m. pradėta juos pirkti iš užsienio firmų. Pirkiniai brangiai atsieidavo valstybės iždui: 1933 m. vienas „Salvator“ parašiutas kainavo 3588 litus. Pirmojo šuolio proga firmos atstovai V. Morkui padovanojo auksinį ženkliuką, kurį įteikdavo kiekvienam, kuris atlikdavo šuolį „Salvator“ parašiutu.

1934 m. birželio 6-7 d dalyvavo voldemarininkų nesėkmingame bandyme sukilti prieš Lietuvos prezidentą Antaną Smetoną. Padavė prašymą į atsargą išleisti.

1935 m. palikęs karo aviaciją dirbo Prekybos, pramonės ir amatų rūmuose. Aktyviai dalyvavo Lietuvos aeroklubo veikloje, buvo išrinktas jo iždininku. 1935 m. kaip Lietuvos aeroklubo atstovas kartu su Vytautu Žemkalniu-Landsbergiu dalyvavo Tarptautinės aviacijos sporto federacijos (FAJ) konferencijoje Dubrovnike (Kroatija), kur balsavo už tai, kad SSRS būtų priimta į FAJ narius.

1941 m. birželio 14 d. buvo suimtas ir išvežtas į Sibirą, kalėjo Sverdlovsko srityje, lageryje prie Losvės upės. Ten 1944 m. ir mirė.

## Šaltiniai
Kazimir Malevič

**Kazimiras Malevičius** (; 1879 m. vasario 23 d. Kijeve – 1935 m. gegužės 15 d.) – lenkų kilmės sovietų ir ukrainiečių tapytojas ir meno teoretikas, sovietų ir ukrainiečių avangardistas, vienas iš svarbiausių avangardo judėjimo atstovų, taip pat svarbiausias geometrinio abstrakcionizmo pionierius, suprematizmo pradininkas.

## Biografija
### Vaikystė

Gimė netoli Kijevo lenkų katalikų šeimoje. Jo tėvai Seweryn ir Ludwika Malewicz buvo lenkų tautybės. Tėvui priklausė cukraus fabrikas. Kazimiras buvo pirmasis iš keturiolikos vaikų (tik devyni jų sulaukė suaugusiųjų amžiaus). Malevičių šeima daug keliavo, todėl Kazimiras didžiąją dalį vaikystės praleido Ukrainos kaimuose prie cukrinių runkelių laukų, toli nuo kultūrinių centrų. Iki trylikos metų Kazimiras nieko nežinojo apie profesionalųjį meną ir dailininkus, tik valstiečių meną, kuris jį supo vaikystėje. Jis buvo sužavėtas valstietišku siuvinėjimu ir sienų bei krosnių dekoravimu.

### Studijos
1895–1896 metais studijavo dailę Kijeve. 1904 metais iškart po tėvo mirties Kazimiras Malevičius išvyko į Maskvą, kur studijavo Maskvos Tapybos Skulptūros ir Architektūros Mokykloje ir Fedor Rerberg Studijoje iki 1910 metų.

## Žymūs darbai

Image:Malevich Landscape With Yellow House.JPG|Peizažas su geltonu namu, 1906
Image:Malevich.black-square.jpg|Juodas kvadratas, 1915
Image:Black circle.jpg|Juodas apskritimas, 1915
Image:Supremus 55 (Malevich, 1916).jpg|Suprematismas, 1916
Image:Malevitj.jpg|Suprematismas, 1921-1927
Image:Winter Landscape (Malevich, 1930).jpg|Žiemos peizažas, 1930
Image:Malevich Summer Landscape.JPG|Vasaros peizažas, 1929
Image:Malevich-Suprematism.jpg|Suprematizmas, 1915


## Šaltiniai

Straipsnis (pranc. k.) 

## Nuorodos
*
Murcia (krepšinio klubas)

**Mursijos UCAM Murcia** – Ispanijos krepšinio klubas, žaidžiantis aukščiausioje Ispanijos krepšinio lygoje.
Marquette

**Marquette** buvo General Motors įkurta automobilių markė egzistavusi tarp 1929 ir 1930 metų. Kartu su Pontiac, Viking ir LaSalle,  **Marquette** buvo skirta užpildyti kainų tarpus General Motors koncerne. Marquette buvo parduodama per Buick diviziją. Pirmasis automobilis pasirodė 1929 metų birželio 1 dieną.
Valjadolidas

**Valjadolidas** () – miestas šiaurinėje Ispanijoje, provincijos centras. Išvystyta mašinų, chemijos pramonė, spalvotoji metalurgija, juvelyrinių gaminių pramonė. Yra universitetas. Išlikusi *Santa Maria la Antigua* bažnyčia (XI–XIV a.), Šv. Povilo bažnyčia (XV a.; *plateresco* stilius), Didžioji aikštė (*Plaza Mayor*; XVI a.) su rotuše.

## Istorija

Miestas žinomas nuo X a.

## Sportas

Mieste 1982 m. vyko XII pasaulio futbolo čempionatas. Žymiausi klubai:
* Real Valladolid CF (futbolas)
* CB Valladolid (krepšinis)
Bronislovas Jagminas

**Bronislovas Jagminas** (1935 m. rugsėjo 22 d. Tauragėje – 2016 m. liepos 19 d. Tauragėje) – žurnalistas, kraštotyrininkas, Lietuvos politinis bei visuomenės veikėjas.

## Biografija
1954 m. baigė Tauragės 1-ąją vidurinę mokyklą. 1959 m. Vilniaus universiteto Istorijos ir filologijos fakultete įgijo žurnalisto specialybę.

1959 m. su paskyrimu grįžo į Tauragę, rajono laikraščio redakcijos korespondentas, 1962–1992 m. redaktoriaus pavaduotojas. 1992–1996 m. LR Seimo narys. Nuo 1996 m. UAB „Tauragiškių balsas“ darbuotojas ir bendrasavininkas.

Keliolika metų buvo populiarus Tauragėje lektorius tarptautininkas. Nuolat domėjosi ir rašė kraštotyros klausimais. 1983 m. Tauragės rajono muziejaus steigimo iniciatorius. 1986 m. leidykla „Mintis“ išleido jo knygutę „Tauragės rajonas“. 1992 m. pasitelkęs kitus rajono kraštotyrininkus, parengė ir išleido „Tauragės enciklopediją“.

1964–1992 m. SSKP (LKP) narys, nuo 1992 m. LDDP Tauragės rajono ir respublikinės tarybos narys. 1989 m. vienas Lietuvos Persitvarkymo Sąjūdžio organizatorių Tauragėje, Sąjūdžio rajono tarybos narys, pirmojo ir antrojo Sąjūdžio suvažiavimų delegatas. 1990–1995 m. Tauragės miesto tarybos deputatas.

Žmona Regina, sūnūs Saulius, Giedrius.

## Šaltiniai
Ada

**Ada** () – upė šiaurės Italijoje; Po kairysis intakas.

Ilgis – 313 km, baseino plotas – 7 800 km².

Prasideda Alpėse, netoli sienos su Šveicarija. Teka į vakarus, prateka Komo ežerą, tada pasuka į pietus ir teka Po lyguma. Įteka į Po netoli Kremonos. Yra HE.

Didžiausias intakas – Serijas (kairysis).

Ant upės krantų įvyko keletas svarbių mūšių, vienas jų – Lodžio mūšis, įvykęs 1796 m., kuomet Napoleonas iškovojo pergalę prieš austrus.

Upėvardis kildinamas iš ligūrų *addua* ('vanduo, upė') arba keltų *adur* ('takus vanduo').

## Išnašos
Baranauskas

;Baranauskas, Baranauskis
* Albinas Baranauskas – rašytojas;
* Andrius Baranauskas – politikas;
* Antanas Baranauskas – poetas, kalbininkas, vyskupas;
* Augustinas Baranauskas – knygnešys;
* Boleslovas Baranauskas – sovietinio režimo veikėjas;
* Egidijus Baranauskas – teisėjas, teisėtyrininkas civilistas;
* Giedrius Baranauskas – fotografas, žurnalistas;
* Juozas Baranauskas (1862) – knygnešys;
* Juozas Baranauskas (1864) – knygnešys;
* Juozas Gediminas Baranauskas – radijo ir televizijos diktorius;
* Jurgis Baranauskas – knygnešys;
* Kazimieras Baranauskas – zoologas, pedagogas;
* Marijonas Baranauskas – žurnalistas, fotografas;
* Petras Baranauskas – pedagogas, visuomenės veikėjas;
* Raimondas Baranauskas – verslininkas, bankininkas;
* Stanislovas Povilas Baranauskas – zootechnikas, pedagogas;
* Stasys Baranauskas – futbolininkas;
* Stasys Baranauskas-Baras – dainininkas, lietuvių išeivijos veikėjas;
* Tomas Baranauskas – istorikas, publicistas;
* Vincentas Baranauskas – ekonomistas;
* Vladas Baranauskas – teatro ir kino aktorius.

;Baranauskienė
* Aldona Baranauskienė – inžinierė, ekonomistė, politikė;
* Marija Baranauskienė – agronomė daržininkė, biomedicinos mokslų daktarė.

Labai dažna pavardė. Iš ,  < *баpан* „avinas“.

## Šaltiniai
Oakland automobilis

**Oakland** - Oakland Motor Car Company 1907 - 1909 m. gaminti automobiliai. 1909-1931 m. Oakland buvo General Motors koncerno dalis. Oakland įkūrė Edward P. Murphy, kuris 1909 metais pardavė pusę kompanijos; 1909 metų vasarą Murphy mirus, General Motors koncernui atiteko visa kompanija.
Adidžė

**Adidžė** (, , ) – upė šiaurės Italijoje. Prasideda Alpėse, Trentino-Pietų Tirolio regione, netoli Austrijos ir Šveicarijos sienų. Pradžioje teka į pietvakarius pro Resijos ežerą, kalnų slėniu. Ties Verona pasuka į rytus ir teka Po lyguma. Su Po upe suformuoja bendrą deltą ir įteka į Adrijos jūrą. Kalnuose patvenkta.

Didžiausi intakai: Isarkas, Avisijas.

Prie Adidžės įsikūrę miestai: Trentas, Verona, Roveretas.

## Šaltiniai
Adūras

**Adūras** () – upė pietvakarių Prancūzijoje, Vidurio Pirėnuose ir Akvitanijoje. Prasideda Pirėnų kalnuose, Bigorės regione. Teka pradžioje į šiaurės vakarus, vėliau į vakarus ir pietvakarius per Gaskonės lygumas. Įteka į Biskajos įlanką ties Bajona. Adūro vanduo naudojamas drėkinimui. Yra hidroelektrinės. Žemupys laivuojamas. Prie Adūro įsikūrę Tarbo ir Bajonos miestai.
Astrauskas

;Astrauskas
* Algimantas Astrauskas (g. 1961 m.) – ortopedas-technologas, verslininkas;
* Algirdas Astrauskas (g. 1960 m.) – ekonomistas, politikas;
* Jurgis Astrauskas (1916–2003) – plaukikas, sporto veikėjas;
* Jurgis Astrauskas (1889) – vargonų meistras;
* Nerijus Astrauskas (g. 1980 m.) – futbolininkas;
* Rimantas Astrauskas (g. 1955 m.) – politinis veikėjas, Lietuvos nepriklausomos valstybės atstatymo signataras;
* Rimantas Astrauskas (g. 1954 m.) – etnomuzikologas;
* Vladas Astrauskas (1932–2011) – ekonomistas;
* Vytautas Astrauskas (1927–2004) – gydytojas patologas fiziologas, reumatologas, politinis bei visuomenės veikėjas;
* Vytautas Astrauskas (1930–2017) – LKP ir LTSR valstybės veikėjas.

Dažna pavardė, plačiai paplitusi Lietuvoje. Kilusi iš slaviškų pavardžių , . Greičiausiai kilusi iš vietovardžių *Ostrov, Ostrów*. Lenkų dvarininkų pavardė.

## Šaltiniai
Povilas Jakučionis

**Povilas Jakučionis** (1932 m. vasario 4 d. Pajiesyje, Garliavos valsčiuje – 2022 m. kovo 19 d.) – architektas, Lietuvos politinis bei visuomenės veikėjas.

## Biografija
1942–1948 m. mokėsi Kauno jėzuitų gimnazijoje. 1948–1954 m. už antitarybinę veiklą kalintas Vorkutos ypatingojo režimo lageriuose. 

1956 m. baigė Kauno 3-iąją darbo jaunimo vidurinę mokyklą. 1961 m. baigė Kauno politechnikos institutą ir įgijo inžinieriaus statybininko specialybę. 1969–1974 m. studijavo Vilniaus inžinerinio statybos instituto aspirantūroje. 1974 m. apgynė architektūros mokslų daktaro disertaciją „Rytų Lietuvos žemės ūkio gyvenviečių tinklo pertvarkymo būdai“.

1961–1974 m. Švenčionių rajono architektas. 1974–1992 m. Valstybinio Kolūkių statybos projektavimo instituto projektuotojas, skyriaus viršininkas, firmos „Krašto projektai“ vyriausiasis architektas. 1992–1996 m. ir 2000–2008 m. Seimo narys. 1996–2001 m. Valstybinės paminklosaugos komisijos narys, 1998–2001 m. komisijos pirmininkas. 2000–2001 m. Vilniaus miesto savivaldybės tarybos narys.

Nuo 1989 m. Lietuvos politinių kalinių ir tremtinių sąjungos narys, nuo 1991 m. sąjungos Vilniaus bendrijos tarybos narys, 1997 m. LPKTS pirmininkas. Nuo 1999 m. Tėvynės sąjungos (Lietuvos konservatoriai) narys.

Mokslinėje ir periodinėje spaudoje paskelbė apie 200 mokslinių ir publicistinių straipsnių, parašė kelias knygas. Žmona Teklė, dukra Jolita, sūnus Audrius.

## Bibliografija
* Gervėčių krašto lietuviškų kaimų tyrimai;
* Priešinimasis sovietizmo restauracijai; 
* Valstybės kūryba – nesibaigiantis darbas (2014); 
* Atkaklumas ir rizika (2015);
* Kaimo prie Lakštingalos upės istorija (2016).

## Šaltiniai

* O. Voverienė. ''Istorikas Povilas Jakučionis'' // alkas.lt
Gaurės herbas

**Gaurės herbas** – pagrindinis Gaurės miestelio ir Gaurės seniūnijos (Tauragės rajono savivaldybė) heraldinis simbolis.

## Aprašas

Sidabriniame lauke iš žalios papėdės augantis žalias ąžuolas, kurio šoninės šakos sudaro U pavidalo lają, virš ąžuolo – raudonas saulės diskas.

### Simbolika
* Ąžuolas - ąžuolas dėl savo medienos kietumo ir ilgaamžiškumo jau nuo Antikos laikų tapo jėgos, vyriškumo, nepriklausomybės, ištvermės ir tvirtumo įvaizdžiu. Pagonybės laikais ąžuolynai Lietuvoje buvo kulto centrais. Vėliau ąžuolas tapo didvyriškumo simboliu. Lietuvių liaudies dainose ąžuolas, ąžuolėlis – narsaus kario, Tėvynės gynėjo atitikmuo.
* Saulė – visų pasaulio tautų kultūrose vienas svarbiausių pradžių pradžios, prisikėlimo bei teisingumo simbolis, nes ji visiems vienodai šviečia, naikina tamsą, t. y., blogį.
* Sidabrinė skydo spalva - heraldikoje reiškia džiaugsmą, dorumą, skaistumą ir teisingumą.

## Istorija

Gaurės miestelis istorinio herbo niekada neturėjo. Komisijoje svarstant naujo herbo idėjas kartu su seniūnijos atstovais buvo pritarta siūlymui herbe pavaizduoti ąžuolą ir saulę, siekiant įprasminti Gaurės gyventojų tvirtumą bei ryžtą parodytą kovose už Lietuvos laisvę ir nepriklausomybę, saugomą Gaurės ąžuolą.

Dailininkas Rolandas Rimkūnas parengė Gaurės herbo etaloną. Jį Heraldikos komisija aprobavo 2004 m. gegužės 28 d. (komisijos posėdžio protokolas Nr. 305). 2004 m. birželio 9 d. Prezidento dekretu Nr. 99 patvirtintas miestelio herbas.

## Šaltiniai
Adyčia

**Adyčia** (, ) – upė Rusijoje, Jakutijoje; Janos dešinysis intakas. Prasideda Čerskio kalnagūbryje, teka plačiu slėniu Janos plokščiakalniu į šiaurės vakarus. Aukštupyje vadinama ***Borongu*** (*Боронг*). Įteka į Janą 648 km nuo jos žiočių.

Didžiausi intakai: Borulachas, Nelgesė, Derbekė (kairysis), Tuostachas, Čarkis, Delakagas (dešinieji).

Užšalusi nuo spalio iki gegužės. Gausu milžiniškų ampalų. Laivuojama 223 km nuo žiočių.

## Šaltiniai
Švedas

**Švedas** gali reikšti:
Švedas, Švedijos gyventojas

## Pavardės
**Švedas** − lietuviška vyriškos giminės pavardė.

Šios pavardės moteriškosios giminės formos yra: **Švedienė** (ištekėjusi moteris) ir **Švedaitė** (mergautinė pavardė).

Pavardė kilusi nuo žodžio *švèdas, švẽdas* „švedų tautos žmogus; kas šveplas; kas blogas, negeras“. Taip pat yra tokios pat slaviškos pavardės , .

Pavardę turi šie garsesni asmenys:

* Gintaras Švedas (g. 1964 m.), teisėtyrininkas penalistas, VU TF docentas, Baudžiamosios teisės katedros vedėjas, buvęs politikas, Lietuvos teisingumo viceministras;
* Jonas Švedas (1908–1971), pedagogas, chorvedys, kompozitorius;
* Juozas Švedas (1882–?) – Romos katalikų kunigas, visuomenininkas;
* Juozas Švedas (1944), pedagogas, chorvedys;
* Juozas Švedas (1955), Kalvarijos savivaldybės savivaldos politikas;
* Leonas Švedas (1918–2003) – dvikalbis Lietuvos ir Lenkijos poetas bei prozininkas, choro dainininkas;
* Romas Švedas (g. 1970 m.), diplomatas, teisininkas, LR energetikos viceministras
* Vytautas Švedas (g. 1983 m.) – Lietuvos ralio lenktynininkas;
* Vladislavas Švedas (g. 1944 m.), Lietuvos TSR veikėjas, LKP (TSKP) Centro komiteto 2-asis sekretorius, vienas 1991 m. sausio 13 d. perversmo organizatorių.

## Šaltiniai
Geoffrey Chaucer

**Džefris Čoseris** (, 1343–1400 m. spalio 25 d.) – žymiausias anglų viduramžių rašytojas, filosofas, diplomatas.

## Biografija
Čoseris gimė normandiškos kilmės Londono pirklių šeimoje; ir jo tėvas, ir protėviai turėjo stambią įmonę, kuri importavo į Angliją ispanišką ir itališką vyną.

1357 m. jaunas Čoseris jau ėjo pažo pareigas vieno iš Edvardo III sūnų, hercogo *Lajonelio Klarenso*, žmonos palydoje, o po dvejų metų kaip ginklanešys dalyvavo Edvardo III karo žygyje į Prancūziją ir prie Reimso miesto pateko į nelaisvę, bet buvo karaliaus išpirktas.

Čoseris vykdė įvairius rūmų pavedimus Flandrijoje ir Italijoje (1370–1378 m.), be to, buvo Londono muitinės prižiūrėtojas. Italijoje Čoseris buvo susitikęs su Petrarka ir Bokaču. Pažintis su ankstyvojo italų Renesanso literatūra turėjo didelę reikšmę Čoserio kūrybos raidai.

1386 m. Čoseris buvo išrinktas į parlamentą, bet savo kalbomis užsitraukė karaliaus Ričardo II nemalonę ir buvo iš pareigų pašalintas. Nors 1389 m. jam vėl buvo pavesta kontroliuoti karaliaus pastatų statybą ir remontą, bet materialiniai jo reikalai buvo visai blogi. Čoseris mirė skurde, prasiskolinęs, tik keletą mėnesių prieš mirtį gavęs iš karaliaus rūmų stambesnę pensiją.

## Kūryba
Iki mūsų laikų išliko daug Čoserio kūrinių: įvairaus pobūdžio ir apimties eilėraščių, poemų ir keli prozos kūriniai. Jie pasižymi formos grakštumu, tobulumu, kuris reikalavo didelio techninio meistriškumo. Čoserio poezijos formos – baladės, rondeliai, eiliuoti laiškai – prancūziškos. Savo poezijai Čoseris sėmėsi temų iš „*Rožės romano*“, kurį jis vertė jaunystėje į anglų kalbą, iš Boecijaus lotyniško traktato „*Apie pasiguodimą filosofija*“, kurį jis vėliau taip pat išvertė proza, iš Ovidijaus, kuris visuomet buvo vienas jo mėgstamiausių poetų. Čoseris buvo labai gerai susipažinęs su vidurinių amžių lotynų ir prancūzų literatūra; vėliau jis dar išsamiai susipažino su italų literatūra.

Savo pašaukimą Čoseris surado, kurdamas dideles epinio ir satyrinio pobūdžio poemas. Dauguma šių poemų liko neužbaigtos. Svarbiausios iš jų:
* „*Hercogienės knyga*“ (1369) (*„The Book of the Duchess“*)
* „*Šlovės namai*“ (1381) (*„The House of Fame“*)
* „*Paukščių parlamentas*“ (1381–1382) (*„Parlement of Foules“*)
* „*Troilas ir Krizeida*“ (1385) (*„Troilus and Criseyde“*)
* „*Knyga apie garbingąsias moteris*“ (1387) (*„The Legend of Good Women“*)
* „*[[Kenterberio pasakojimai]]*“ (1400) (*„The Canterbury Tales“*)

Neskaitant „*Kenterberio pasakojimų*“, „*Troilas ir Krizeida*“ – geriausias Čoserio kūrinys.

„*Kenterberio pasakojimai*“ yra visos literatūrinės Čoserio veiklos rezultatas; jis čia pasirodė kaip subrendęs menininkas, subtilus ir gilus tikrojo gyvenimo stebėtojas.

## Šaltiniai

## Nuorodos
* Džefris Čoseris  
* Džefrio Čoserio kūryba
Juozas Janonis (1934)

**Juozas Janonis** (1934 m. liepos 9 d. Alytuje – 2020 m. spalio 5 d.) – Lietuvos ir Trakų rajono politinis bei visuomenės veikėjas.

## Biografija

Baigė režisūrą Vilniaus konservatorijos neakivaizdiname skyriuje.

1961 m. Elektrėnų Lietuvos VRE statybos valdybos, vėliau Lietuvos elektrinės elektrikas. 1963–1967 m. Elektrėnų kultūros rūmų direktorius. 1962–1990 m. vedė ir režisavo Trakų rajono liaudies kapelos „Galvė“ koncertus. 1967–1990 m. Vievio paukštyno elektrošaltkalvis.

1990–1992 m. Aukščiausios Tarybos Jungtinės Sąjūdžio frakcijos referentas. 1992–1993 m. Seimo narys, mandato neteko 1993 m. balandžio mėn. ištaisius Vyriausios rinkimų komisijos klaidą.

1994–2000 m. Elektrėnų parapijos laikraščio „Elektrėnų žinios“, 1997–2001 m. žurnalų „Viltys“ ir „Viltis“, žurnalų priedo „Susitikimai“ redaktorius. 2000–2007 m. savaitraščio „Elektrėnų žinios“ žurnalistas.

1995–1997 m. Trakų rajono savivaldybės tarybos narys.

1988–1991 m. Lietuvos Persitvarkymo Sąjūdžio dalyvis, Sąjūdžio seimo tarybos narys. 1989–1991 m. vienas iš Lietuvos darbininkų sąjungos organizatorių, pirmininko pavaduotojas. 1993 m. Tėvynės sąjungos narys. Su žmona Julija užaugino tris sūnus.

## Šaltiniai
Ajus

**Ajus** (, ) – upė Rusijoje, Čeliabinsko srityje ir Baškortostane; Ufos kairysis intakas. Prasideda Kliukvenojos pelkėje Pietų Urale. Aukštupyje teka į šiaurės vakarus, už Zlatousto suka į vakarus ir vingiuoja per kalnus. Žemupyje teka Ufos plynaukšte, šiaurės vakarų kryptimi. Įteka į Ufą 392 km nuo jos žiočių. Užšalusi nuo gruodžio pradžios iki gegužės pradžios.

Didžiausi intakai: Kusa, Didžioji Arša, Kigis, Didysis Ikas (dešinieji), Didžioji Satka, Lemazai, Meleksas (kairieji).

## Šaltiniai
Cinamono rūgštis

**Cinamono** rūgštis yra nesoti karboksirūgštis su benzeno žiedu alifatinėje grandinėje. Jos molekulinė formulė – C6H5-CH=CH-COOH. Cinamono rūgštis chemiškai yra vadinama E-3-fenil-2-propeno rūgštis.

Cinamono rūgštis yra bekvapiai balti kristalai, mažai tirpūs vandenyje. Cinamono rūgštis lydosi 133 °C temperatūroje, o verda – 300 °C.

## Gavimas
Cinamono rūgštis yra gaunama iš cinamono aliejaus. Jos esterių yra aptinkama eteriniuose aliejuose, taip pat Kokos lapuose. Cinamono rūgštį galima susintetinti šildant benzenaldehido, bevandenio natrio acetato bei acto rūgšties anhidrido mišinį.

## Naudojimas
Cinamono rūgštis ir jos esteriai yra naudojami parfumerijos pramonėje, dažų pramonėje, taip pat farmacijos pramonėje.

## Nuorodos
* Chemicalland.com – Cinnamic acid
* Safety data for cinnamic acid
Žvirblis (reikšmės)

**Žvirblis:**

* Naminis žvirblis – žvirblinių šeimos paukščių rūšis.
* Eurazinis karklažvirblis - žvirblinių šeimos paukščių rūšis.

## Pavardės:

**Žvirblis** − lietuviška vyriškos giminės pavardė.

Šios pavardės moteriškosios giminės formos yra: Žvirblienė (ištekėjusi moteris) ir Žvirblytė (mergautinė pavardė).

Pavardę turi šie garsesni asmenys:

* Kazys Žvirblis – inžinierius, politikas;
* Valdemaras Žvirblis – politikas;
* Vytautas Žvirblis – choro dirigentas, pedagogas.
Alabama (upė)

**Alabama** () – upė pietryčių JAV, Alabamos valstijoje. Prasideda Apalačų priekalnėse, susiliejus **Kusos** (*Coosa*) (ištakas gauna Apalačuose, Džordžijoje) ir Talapusos upėms. Teka į pietvakarius Meksikos įlankos žemuma, kerta skersai visą Alabamos valstiją. Žemupyje susilieja su Tombigbio upe ir Mobilo pavadinimu įteka į Meksikos įlankos Mobilo įlanką. Sudaro deltą.

Alabama laivuojama nuo Montgomerio. Žiotyse įsikūręs Mobilo uostas.

## Šaltiniai
Vaitkus

;Vaitkus
* Albinas Marius Vaitkus – išeivijos rašytojas
* Algirdas Vaitkus – futbolininkas
* Arvydas Vaitkus – inžinierius, Klaipėdos meras
* Balys Vaitkus – vargonininkas, pianistas
* Bronius Vaitkus – politikas
* Edvardas Antanas Vaitkus – žurnalistas, redaktorius
* Eduardas Vaitkus – gydytojas hematologas
* Feliksas Vaitkus – lakūnas
* Jonas Vaitkus–Raudonkrūtinis – žemaičių plėšikas
* Jonas Vaitkus – režisierius, teatro pedagogas
* Juozas Vidmantis Vaitkus – fizikas
* Mykolas Vaitkus – rašytojas, kunigas, žurnalistas
* Petras Vaitkus – pedagogas, politikas
* Rimantas Vaitkus – chemikas, politikas
* Romualdas Vaitkus – muziejininkas, fotografas, politikas
* Stasys Vaitkus – dailininkas skulptorius, fotografas
* Šarūnas Vaitkus – politikas
* Vytautas Petras Vaitkus – ekonomistas, žurnalistas
* Vytautas Vaitkus – Lietuvos laisvės gynėjas
* Vytautas Vaitkus – rašytojas, fotografas ir korespondentas, visuomenės veikėjas

; Vaitkienė
* Rumualda Vaitkienė – mokytoja, kraštotyrininkė

;Vaitkutė
* Danguolė Vaitkutė – choro dirigentė ir pedagogė
* Vilija Vaitkutė Pavan – teisininkė, verslo teisės advokatė

## Etimologija

Pavardė labai dažna visoje Lietuvoje, ypač Žemaitijoje (Plungė, Skuodas, Kuliai, Alsėdžiai, Darbėnai, Kretinga, Kartena, Endriejavas, Plateliai, Telšiai ir kt.). Kilusi iš slaviškų krikšto vardo *Vaitiekus* trumpinių (, ).

## Šaltiniai
Kusa

**Kusa** gali reikšti:

* Kusa – Alabamos upės aukštupio (JAV) pavadinimas;
* Kusa – miestas Rusijoje;
* Kusa – upė Rusijoje;
* Kusa – kaimas Latvijoje.
Agamedas

**Agamedas** graikų mitologijoje – Ergino sūnus, garsus architektas. Kartu su broliu Trofoniju pastatė šventyklą Apolonui šalia Delfų orakulo. Kai tik baigė orakulas broliams pasakė, kad septintą dieną jie gausią ko panorėsę. Tačiau septintą dieną abu mirė tai ir buvo Apolono dovana. Iš to kilo posakis „Tie, kuriuos dievai myli miršta jauni“.

Jie taip pat pastatė Poseidonui šventyklą Mantinėjoje, Augėjo ir Hiriėjo turtų saugyklas. Naudodamiesi slaptu įėjimu pavogė pinigus. Bet Hiriėjas pastatė kilpas ir Agamedas pakliuvo į spąstus. Tam, kad nebūtų susektas, Trofonijus (Trofonijas) nukirto broliui galvą ir pasiėmė su savimi. Už tai Trofonijų žemė prarijo toje vietoje, kurioje palaidojo Agamedą . Ten buvo įsteigtas Trofonijaus orakulas, kur žmonės klausiantis patarimo turėjo naktį aukoti aviną ir šauktis Agamedo. Panašią istoriją pasakojo Herodotas apie Egipto valdovą ir jo du sūnūs, Trofonijas ir Kerkionas, kurie pavogė Augėjo turtus. Po to Trofonijus pagėgo į Orchomeną, o Kerkionas pabėgo į Atėnus.

## Šaltiniai
Dragon Ball Z: The Legacy of Goku 2

**Dragon Ball Z: The Legacy of Goku 2** (trumpiau *Legacy of Goku 2*) – GBA (Game Boy Advance) konsolės žaidimas, atitinkantis „Dragon Ball Z“ istoriją. Šiame žaidime žaidėjas gali pabūti Gohanu, Goku, Tranksu, Pikolu ir net ponu Šėtonu (Mr. Satan).

## Plačiau apie žaidimą
Žaidimas atitinka siužeto linijos tarpą tarp Fryzo ir Androidų sagos bei visą Androidų ir Celo sagą, tačiau yra ir išgalvotų elementų.

## Muzika
Žaidimo kompozitorius – Yannis Brown, tačiau dauguma muzikos kūrinių, skambančių žaidime yra Bruce’o Faulconer’io, tik Y. Brown jas perdirbo, pvz., Bruce’o Faulconer’io „Android 16“.

## Grafika
Grafika žaidimas gerokai lenkia savo pirmtaką „Dragon Ball Z: The Legacy of Goku“.
Janonis

**Janonis** − lietuviška vyriškos giminės pavardė.

Šios pavardės moteriškosios giminės formos yra: Janonienė (ištekėjusi moteris) ir Janonytė (mergautinė pavardė).

Pavardę turi šie garsesni asmenys:

* Antanas Janonis – Lietuvos botanikas, metodininkas, biomedicinos mokslų daktaras;
* Arvydas Janonis – futbolo žaidėjas;
* Bronius Janonis – veterinarijos gydytojas, pedagogas;
* Julius Janonis – poetas, revoliucionierius;
* Juozas Janonis (1934) – politikas;
* Juozas Janonis (1962) – Lietuvos nepriklausomybės gynėjas;
* Osvaldas Janonis –  bibliografijos mokslininkas, bibliografas, profesorius; 
* Palemonas Gintaras Janonis – tapytojas, dailininkas restauratorius;
* Vytautas Janonis – architektas, politikas.
Aksu (upė)

**Aksu** (, ), **Sarydžazas** () – upė Kirgizijoje ir Kinijoje (Uigūrijoje); kairioji, Tarimo upę sudaranti atšaka. Prasideda Tian Šanio kalnuose, šalia Kazachstano sienos. Teka į pietryčius per Tian Šanį, toliau Kašgaro lyguma. Vasarą patvinsta.

Didžiausias intakas – Kakšalas (dešinysis). Drėkina Aksu miesto oazę.

## Šaltiniai
Alazanis

**Alazanis** (), **Ganychas** () – upė Gruzijoje ir Azerbaidžane; Kuros kairysis intakas. Prasideda pietiniuose Didžiojo Kaukazo šlaituose, sutekėjus keliems nedideliems upeliams. Teka į pietus, nuo Achmetos pasuka į pietryčius ir teka Alazanio Agričajaus slėniu. Toliau teka Gruzijos-Azerbaidžano siena, pasuka į pietus ir įteka į Kuros upės Mingečauro tvenkinį.

Naudojama drėkinimui. Upės šlaituose išsidriekę vynuogynai. Pavasarį patvinsta. Yra kelios nedidelės hidroelektrinės.

## Išnašos
Mickevičius

;Mickevičius
* Adomas Mickevičius – poetas;
* Danielius Mickevičius – žurnalistas, redaktorius, vertėjas;
* Ernestas Mickevičius – futbolininkas;
* Henrikas Mickevičius – teisininkas;
* Julius Mickevičius – visuomenės, spaudos veikėjas, redaktorius;
* Juozapas Mickevičius – fizikas, meteorologas;
* Juozas Mickevičius (1900) – kraštotyrininkas, muziejininkas;
* Juozas Mickevičius (1907) – edukologas, sovietinis partinis veikėjas;
* Mindaugas Mickevičius (*Mino*) – dainininkas;
* Rimvydas Stanislovas Mickevičius – architektas, politikas;
* Vincas Krėvė-Mickevičius – rašytojas, politikas;
* Vincas Mickevičius-Kapsukas – revoliucionierius, redaktorius;
* Vytautas Mickevičius – chemikas organikas, pedagogas;
* Vladislavas Mickevičius – biografas, vertėjas, bibliotekininkas.

;Mickevičienė
* Viltarė Urbaitė (Mickevičienė) – vertėja;

;Mickevičiūtė
* Rūta Kleva Vidžiūnienė-Mickevičiūtė – mokytoja, žurnalistė, prozininkė, publicistė.

## Etimologija
Pavardė paplitusi visoje Lietuvoje. Su slaviška priesaga *-evičius* padaryta iš *[[Mickus|Mi̇̀ckus]], [[Mickūnas|Mickū́nas]]* ar pan., plg. , .

## Šaltiniai
Alėjus

**Alėjus** () – upė Rusijoje, Pietų Sibire, Altajaus krašte; Obės kairysis intakas. Prasideda Rūdiniame Altajuje, Kazachstane (Rytų Kazachstano sr.), kurio teritorija teka vos 5 km. Teka daugiausia Obės plynaukštės stepėmis. Iki Lokotės gyvenvietės teka į vakarus, toliau – į šiaurės rytus. Įteka į Obę netoli Kalmankos.

Lapkričio – balandžio mėnesiais upė užšalusi. Laivuojama 94 km nuo žiočių. Naudojama drėkinimui. Prie Alėjaus įsikūrę Rubcovsko ir Alėjsko miestai.

## Šaltiniai
Alach Junis

**Alach Junis** (, ) – upė Rusijoje, Jakutijoje; dešinysis Aldano intakas. Prasideda Verchojansko kalnagūbryje, teka pietvakariniu Judomos-Majos kalnyno pakraščiu, giliu siauru slėniu. Žemupyje pasuka į vakarus ir teka lyguma. Mityba pagrįsta lietaus ir sniego tirpsmo vandeniu. Pavasarį vandens lygis pakyla 3–5 m. Alach Junis išsilaiko užšalęs ~200 dienų.

Didžiausi intakai: Anča (kairysis), Sachara (dešinysis).

Upės baseine – aukso telkiniai, šalia yra Alach Junio gyvenvietė.

## Šaltiniai
Psilofitai

**Psilofitai** – seniausi žinomi sausumos augalai, turintys vandens indų sistemą. Jie gyveno maždaug prieš 420–400 mln. metų, vėliau išnyko.

Psilofitai buvo nedideli žoliniai augalai ir augo vandens telkinių pakrantėse. Jie dar neturėjo stiebų, lapų, šaknų ir buvo tarsi išsišakojusios ašys, kurių požeminės dalys turėjo rizoidus. Nuo dumblių psilofitai skyrėsi ne tik išvaizda, bet ir sudėtingesne vidine sandara. Buvo išsivystęs jų dengiamasis audinys – odelė ir apytakiniai audiniai – mediena ir karniena. Psilofitai dauginosi sporomis.

Iš psilofitų išsivystė sporiniai induočiai, kurie jau turėjo stiebus, lapus bei šaknis, ir tikriausiai samanos.
Max Payne

**Max Payne** – veiksmo kompiuterinis žaidimas, sukurtas suomių studijos „Remedy Entertainment“ ir 2001 m. liepos 25 d. išleistas bendrovės „Gathering of Developers“. Po metų žaidimas buvo adaptuotas Xbox ir PlayStation 2 konsolėms. Vėliau pasirodė ir Mac OS X versija.

Žaidime pasakojama buvusio Niujorko policijos departamento pareigūno, vėliau DEA agento, istorija, jo siekiai surasti ir sunaikinti narkotikų pasaulio narius, nužudžiusius jo žmoną bei naujagimę dukrelę. Žaidimas pasižymi šiurkščiu *[[neo-noir]]* stiliumi, grafinį romaną primenančiomis detektyvinės istorijos pasakojimo priemonėmis. Žaidime gausu užuominų į skandinavų mitologiją, ypač apie Ragnaroko mitą. Taip pat pastebima Honkongo veiksmo kino, ypatingai John Woo darbų įtaka. Žaidimas buvo vienas pirmųjų, pradėjusių naudoti *bullet-time* efekto technologiją, išpopuliarintą „The Matrix“ filmų serijos.

„Max Payne“ sulaukė itin teigiamų kritikų atsiliepimų, ypatingai išgirtas žaidimo stilius ir istorijos pasakojimo priemonės, kai kurie kritikai žaidimą įvardijo vienu iš geriausių kada nors sukurtų kompiuterinių žaidimų. 2003 m. žaidimas susilaukė tęsinio – „Max Payne 2: The Fall of Max Payne“. 2008 m. žaidimo motyvais pastatytas kino filmas.

## Išnašos

## Nuorodos
* 
*
Leonardas Kęstutis Jaskelevičius

**Leonardas Kęstutis Jaskelevičius** (g. 1945 m. liepos 7 d. Žeimuose, Varėnos rajonas) – ekonomistas, Lietuvos politinis bei visuomenės veikėjas.

## Biografija
1962 m. baigė Lentvario vidurinę mokyklą. Nuo 1966 m. Lentvario kilimų fabriko, Matuizų statybinių medžiagų gamyklos darbuotojas. 1969 m. baigė Vilniaus universitetą, įgijo ekonomisto specialybę. Nuo 1971 m. Valstybinio plano komiteto ekonomistas. 1980 m. buvo įstojęs į Žemės ūkio akademijos Miškų ūkio fakulteto neakivaizdinį skyrių. 1982–1986 m. Širvintų ir Druskininkų miškų ūkių girininkas. 1987–1989 m. LSSR mokslų akademijos Ekonomikos instituto mokslinis bendradarbis, ekonomikos mokslų kandidatas. 1990 m. Trakų rajone įkūrė valstiečių ūkį, ūkininkavo. 1992–1996 m. LR Seimo narys. Nuo 1997 m. Lietuvos žemės ūkio rūmų vadybininkas, Vilniaus kooperacijos kolegijos ir Vilniaus kolegijos Buivydiškių studijų centro ekonomikos dėstytojas, Lietuvos verslo darbdavių konfederacijos visuomeninis patarėjas, Lietuvos agrarinės ekonomikos instituto bendradarbis.

Anksčiau jokioms partijoms nepriklausė. Nuo 1991 m. Lietuvos demokratinės darbo partijos narys, 1992–1996 m. LDDP pirmininko Adolfo Šleževičiaus pavaduotojas. Nuo 2002 m. Lietuvos socialdemokratų sąjungos narys.

Ekonominėmis temomis paskelbė apie pusantro šimto straipsnių moksliniuose ir periodiniuose leidiniuose, išleido keletą brošiūrų. Bendradarbiavo „Tiesoje“, „Švyturyje“, „Dienovidyje“, „Soglasije“. Lietuvos žurnalistų sąjungos narys. Lietuvos ūkininkų sąjungos narys.

Žmona Stasė, dukra Sigutė, sūnus Žilvinas.

## Šaltiniai
Brazys

;Brazys
* Algirdas Brazys – krepšinio žaidėjas ir treneris;
* Darius Brazys – politikas;
* Mindaugas Brazys – krepšinio treneris;
* Pranas Brazys – vyskupas;
* Teodoras Brazys – kunigas, vargonininkas, kompozitorius;
* Vidmantas Brazys – zooinžinierius, politikas.

Pavardė greičiausiai kilusi iš trumpinio asmenvardžiui *Ambrãzas, Ambraziejus*, plg. .

## Šaltiniai